RESOLUCIÓN DA ALCALDÍA MODIFICANDO A DELEGACIÓN DE COMPETENCIAS DO 19/06/2015
ADMINISTRACIÓN LOCAL — Municipal — Vigo (Outros documentos, notificacións e informacións públicas, 27/01/2016)

O Pleno do Concello de Vigo en sesión ordinaria do día 26 de outubro de 2015 acordou modificar, con efectos de data 01/01/2016, e de conformidade co previsto no art.123. k) da Lei 7/1985, de 2 de abril, Reguladora das bases do réxime local, na súa redacción dada pola Lei 57/2003, de 16 de decembro, de Medidas para a modernización do Goberno Local, a modalidade de xestión dos servizos públicos de educación, lecer e tempo libre e deportes de xestión directa mediante a modalidade de “organismo autónomo local” a xestión directa na modalidade de “xestión polo propio Concello de Vigo”. Consecuencia da dita modificación de modalidade de xestión, o Pleno do Concello nese mesmo acordo do 26 de outubro de 2015, apartado segundo, acordou así mesmo dar por extinguidos os organismos autónomos Parque das Ciencias Vigo-Zoo, Instituto Municipal dos Deportes (IMD) e Escola Municipal de Artes e Oficios (EMAO). Por outra banda, a Xunta de Goberno Local, na súa sesión ordinaria do 15 de xaneiro de 2016 aprobou, entre outros, a Modificación puntual da vixente Relación de Postos de Traballo do Concello de Vigo no tocante ao posto de traballo código 220.01 “xefe/a servizo Recursos Humanos”, código retributivo 625, titulación académica 1, pasando a denominarse o dito posto: “xefe/a Área de Recursos Humanos e Formación”, código retributivo 615, titulación académica 6, a fin de iniciar o proceso de reestruturación organizativa e funcional interno na xestión de recursos humanos. Vistos este antecedentes e, cara á integración dos servizos que se viñan prestando nos extinguidos organismos autónomos na organización e no corrente funcionamento do Concello de Vigo, así como á reestruturación organizativa e funcional na xestión de recursos humanos, considérase necesaria a realización de axustes na Resolución de delegación de competencias ditada por esta Alcaldía-Presidencia en data 19 de xuño de 2015. Consecuentemente, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –art.124.4, Lei 7/1985, Reguladora das Bases de Réxime Local- e de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Corporacións Locais, Primeiro.— Modificar a RESOLUCIÓN DE DELEGACIÓN DE COMPETENCIAS, ditada por esta Alcaldía-Presidencia en data 19 de xuño de 2015, no tocante ás áreas “VIII.—AREA DE MEDIO AMBIENTE E VIDA SAUDABLE”, “XIII.—ÁREA DE DEPORTES” E “XIV ÁREA DE EDUCACIÓN” e, en consecuencia: —O apartado 22.—da “VIII.—AREA DE MEDIO AMBIENTE E VIDA SAUDABLE” co texto “Ostentar a Presidencia do organismo Autónomo Municipal “Parque Natural das Ciencias-Vigo Zoo”, dirxíndoo e xestionándoo de acordo cos Estatutos os servizos e actividades que presta e realiza.” Queda redactado do seguinte xeito: —O apartado 3.—da “XIII.—AREA DE DEPORTES” co texto: “A Presidencia do organismo autónomo municipal “Instituto Municipal de Deportes (IMD) coa totalidade das competencias que os Estatutos recoñecen a ese órgano.” e o apartado 4.—co texto: “Dirixir e xestionar as actuacións necesarias para o mantemento e conservación das instalacións deportivas municipais non adscritas ó IMD, en especial o Estadio Municipal de Balaídos propoñendo con referencia ó mesmo as actuacións axeitadas que se estimen convenientes que deberán ser estudadas e debatidas no seo da correspondente comisión.” Quedan redactados do seguinte xeito: 3.—Dirixir e xestionar o servizo municipal de Deportes no que queda integrada a totalidade da actividade incluída nesta área.4.—Dirixir e xestionar as actuacións necesarias para o mantemento e conservación das instalacións deportivas municipais, en especial o Estadio Municipal de Balaídos propoñendo con referencia ó mesmo as actuacións axeitadas que se estimen convenientes que deberán ser estudadas e debatidas no seo da correspondente comisión. —O apartado 17.—da “XIV.—AREA DE EDUCACIÓN” co texto: “Ostentar a Presidencia do “Organismo Autónomo Municipal da Escola de Artes e Oficios”, dirixindo e xestionando, de acordo cos Estatutos, os servizos e actividades que presta e realiza.” Queda redactado do seguinte xeito: 17.—Dirixir e xestionar os servizos que presta e raliza a Escola Municipal de Artes e Oficios, quedando esta integrada no servizo de Educación. Segundo.— Modificar a RESOLUCIÓN DE DELEGACIÓN DE COMPETENCIAS, ditada por esta Alcaldía-Presidencia en data 19 de xuño de 2015, no tocante á “III.—AREA DE XESTIÓN MUNICIPAL, PERSOAL, PATRIMONO E ADMINISTRACIÓN ELECTRÓNICA” e, en consecuencia modificar o apartado “c) En materia de Réxime Interior: 1.—Dirixir e xestionar as dependencias de Recursos Humanos, Rexistro Xeral, Arquivo e Estatística, ademas da Unidade de Conserxería e Notificación.” Queda redactado do seguinte xeito: 1.—Dirixir e xestionar as dependencias de Rexistro Xeral, Arquivo e Estatística, ademas da Unidade de Conserxería e Notificación. Terceiro.— Refundir a presente Resolución coa Resolución de 19 de xuño de 2015 a efectos de ofrecer un único instrumento claro e estruturado en relación coas delegacións da Alcaldía nos concelleiros delegados de áreas. Cuarto.— Notificar esta Resolución aos concelleiros e xefes das diferentes áreas e servizos municipais afectados. Informar dela mediante a Intranet municipal. Quinto.— A presente Resolución entrará en vigor no mesmo momento da súa sinatura sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986 e na sede electrónica municipal conforme co disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno. Sexto.— Da presente Resolución de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da Corporación para os efectos de que quede informado da mesma. Vigo, 15 de xaneiro de 2016.—O Alcalde, Abel Caballero Álvarez.—A Secretaria do Goberno Local, Mª Concepción Campos Acuña.